b'\n_START_ARTICLE_\nMadam Bovari nuod\xc4\x97m\xc4\x97s\n_START_SECTION_\nTurinys\n_START_PARAGRAPH_\nEmai Bovari, i\xc5\xa1tek\xc4\x97jusiai u\xc5\xbe gydytojo \xc4\x8carlzo, pabodo ramus gyvenimas provincijoje, ji trok\xc5\xa1ta gyventi dideliame mieste, trok\xc5\xa1ta vis didesnio savo vyro, nuolat u\xc5\xbesi\xc4\x97musio pacientais, d\xc4\x97mesio. Manydama, kad sutuoktinis jai per prastas, moteris rimtai ima svarstyti galimyb\xc4\x99 j\xc4\xaf palikti._NEWLINE_Kart\xc4\x85 pokylyje, kol \xc4\x8carlzas lo\xc5\xa1ia kortomis, Ema susipa\xc5\xbe\xc4\xafsta su grafu ir \xc5\xa1\xc4\xaf \xc4\xafsimyli, ta\xc4\x8diau netrukus gauna \xc5\xbeini\xc4\x85 apie \xc5\xa1io \xc5\xbe\xc5\xabt\xc4\xaf. Nuli\xc5\xabdusi Ema atsiduoda savo vyrui, kuris pagaliau sulaukia paauk\xc5\xa1tinimo, jiedu susilaukia vaiko ir gyvenimas tarsi v\xc4\x97l ima tek\xc4\x97ti \xc4\xafprasta vaga._NEWLINE_Vis d\xc4\x97lto Emos potraukis prabangai ir kitokiam gyvenimui niekur nedingo. Ji u\xc5\xbemezga roman\xc4\x85 su Rudolfu Bola\xc5\xbee, ta\xc4\x8diau tuo pat metu \xc4\xafsiskolina u\xc5\xbe sukneles salono \xc5\xa1eimininkui Adolfui Lerua, kuris galiausiai pareikalauja padengti skol\xc4\x85 arba jam atsiduoti. Ema kreipiasi pagalbos \xc4\xaf Rudolf\xc4\x85, ta\xc4\x8diau \xc5\xa1is i\xc5\xa1va\xc5\xbeiuoja ir j\xc4\x85 palieka. Ie\xc5\xa1kodama i\xc5\xa1eities, Ema u\xc5\xbemezga roman\xc4\x85 su Leonu Diupua, jau seniai siekian\xc4\x8diu jos d\xc4\x97mesio, ta\xc4\x8diau \xc5\xa1is neturi pakankamai pinig\xc5\xb3 padengti jos skolas ir garantuoti jos trok\xc5\xa1tam\xc4\x85 gyvenimo b\xc5\xabd\xc4\x85. Ema susiranda Rudolf\xc4\x85, ta\xc4\x8diau \xc5\xa1i atsisako jai pad\xc4\x97ti. Nesuradusi b\xc5\xabdo gauti pinig\xc5\xb3, Ema sutinka su Adolfo reikalavimu.'